La xe nota in tuto el mondo par el so inpegno par i diriti umani e par i diriti de le done, e par le so posizion fortemente critiche rispeto a la religion Islamica. Nata in Somalia, inte el 1992 la xe scapà via par evitar un matrimonio combinà, e la ga domandà asilo pułìtego inte i Paesi Bassi, dove in seguito la ga vu la citadinanza e la xe sta eletta in Parlamento. Inte el 2004 la ga scrito la scenegiatura del film cortometragio "Sotomision" , dove se denuncia tuti i abusi che subise le done inte i paesi islamici. El stesso anno el regista del film Theo Van Gogh el xe sta copà da un fanàtego marochin, e da alora a la Hirsi Ali ghe toca ndar in giro soto scorta par paura de atentati. Dal 2006 la vive inte i Stati Uniti, e inte el 2007 la ga publicà la so autobiografia .